b"\n_START_ARTICLE_\nOctave Lapize\n_START_PARAGRAPH_\nOctave Lapize (24. lokakuuta 1887 Montrouge, Ranska \xe2\x80\x93 14. hein\xc3\xa4kuuta 1917 Toul, Ranska) oli ranskalainen maantie- ja ratapy\xc3\xb6r\xc3\xa4ilij\xc3\xa4. H\xc3\xa4n voitti pronssia ratapy\xc3\xb6r\xc3\xa4ilyn sadan kilometrin kilpailussa vuoden 1908 kes\xc3\xa4olympialaisissa Lontoossa sek\xc3\xa4 vuoden 1910 Ranskan ymp\xc3\xa4riajon kokonaiskilpailun. Ranskan ymp\xc3\xa4riajon voitossa h\xc3\xa4n saavutti 4\xc2\xa0700 kilometrin pituisessa kilpailussa 28,680 kilometrin keskituntinopeuden._NEWLINE_Lapize ylsi muihin merkitt\xc3\xa4viin voittoihin Pariisi\xe2\x80\x93Roubaix'ssa (1909, 1910, 1911), Pariisi\xe2\x80\x93Toursissa (1911) ja Pariisi\xe2\x80\x93Brysseliss\xc3\xa4 (1911, 1912, 1913)._NEWLINE_Lapize kuoli ensimm\xc3\xa4isess\xc3\xa4 maailmansodassa 29-vuotiaana."